Νηστίσιμο μωσαϊκό ταψιού
Μόλις με τέσσερα υλικά, φτιάχνουμε ένα λαχταριστό και πανεύκολο μωσαϊκό απλωμένο σε ταψί και καλυμμένο με πραλίνα. Και ξέρετε κάτι; Γίνεται και vegan!
250 γρ. (1 + 1/4 κούπας) φυτική κρέμα γάλακτος, 400 γρ. vegan πραλίνα σοκολάτας (αν δεν νηστεύουμε, βάζουμε κανονική πραλίνα. Vegan πραλίνα βρίσκουμε σε μαγαζιά με vegan τρόφιμα), 400 γρ. νηστίσιμα (ή vegan) μπισκότα ή κουλουράκια, σπασμένα σε μικρά κομμάτια, 400 γρ. πραλίνα σοκολάτας μπίτερ (σε καταστήματα με vegan τρόφιμα)
Σε ένα μπολ βάζουμε τη φυτική κρέμα γάλακτος και τη χτυπάμε με το μίξερ χειρός, μέχρι να αφρατέψει και να γίνει παχύρρευστη σαν γιαούρτι.Μαλακώνουμε την πραλίνα vegan σε μπεν μαρί: τη βάζουμε σε ένα ανοξείδωτο μπολ και το στερεώνουμε στα χείλη μιας κατσαρόλας στην οποία σιγοβράζει λίγο νερό. Ανακατεύουμε συνέχεια με μια ξύλινη κουτάλα, μέχρι η πραλίνα να μαλακώσει καλά.Αποσύρουμε από τη φωτιά και αδειάζουμε την πραλίνα στο μπολ με τη φυτική κρέμα. Ανακατεύουμε καλά με ελαστική σπάτουλα (μαρίζ), μέχρι να ενωθούν τα δύο μείγματα.Προσθέτουμε τα σπασμένα μπισκότα ή κουλουράκια και συνεχίζουμε να ανακατεύουμε.Ντύνουμε με λαδόκολλα ένα τετράγωνο ταψάκι, με μήκος πλευράς περίπου 23 εκ., ή στερεώνουμε ένα τετράγωνο τσέρκι αντίστοιχων διαστάσεων σε ένα κομμάτι αλουμινόχαρτο και το τσαλακώνουμε στη βάση του για να φτιάξουμε έναν πάτο.Αδειάζουμε εκεί το μείγμα και ισιώνουμε την επιφάνεια.Μαλακώνουμε την πραλίνα μπίτερ σε μπεν μαρί, με τον ίδιο τρόπο που μαλακώσαμε πριν την απλή πραλίνα.Απλώνουμε με μια σπάτουλα τη μαλακωμένη πραλίνα μπίτερ στην επιφάνεια του γλυκού.Βάζουμε το ταψάκι στο ψυγείο για τουλάχιστον 4 ώρες, μέχρι το γλυκό να σφίξει.Το σερβίρουμε κομμένο σε μικρά τετράγωνα κομμάτια.
Αλεύρι (ζύμες),Σοκολάτα,Vegan,Νηστίσιμα